રાજવંશોનો જમાનો પૂરો થયો છે તે રાહુલ ગાંધી પણ સારી પેઠે સમજે છે અને તેથી નરેન્દ્ર મોદીએ વાપરેલા ‘શાહજાદા’નું વિશેષણ તેમને સૌથી વધારે ખૂંચે છે, પણ એક જ કુટુંબને પ્રાધાન્ય મળવાથી આખો કોંગ્રેસ પક્ષ એક જ થાંભલા પર ઊભેલો પક્ષ બની ગયો છે. આ થાંભલો ઇન્દિરા ગાંધી જેવો મજબૂત હોય તો તેમાં કશું જોખમ નથી, પણ રાજીવ ગાંધી જેવા નબળા પુરવાર થયેલા આગેવાનના કારણે કોંગ્રેસ પક્ષે અને રાજવંશે પણ લાંબો વખત વનવાસમાં ગુજારવો પડ્યો.